Aju on üsna selektiivne organ. Numbrid, nimed ja näod võivad kaduda, aga lõhnamälu jääb. Haistmismeel  ja mälu on vähemalt minul omavahel väga lähedalt seotud - tihti äratavad lõhnad kadunud mälestusi. Siiani on meeles vanaema Leola tänava koridori ja puukuuri lõhn või see, kuidas lõhnas ema käekott. Mu nina mäletab kummalist teravat lõunamaist lõhnabuketti, mis meid Luxoris tervitas, kui lennukilt südaöisesse Egiptusesse jõudsime.